CELEX: 22001D0111(14)
Language: hr
Date: 2000-10-27 00:00:00
Title: Odluka Zajedničkog odbora EGP-a br. 99/2000 od 27. listopada 2000. o izmjeni Protokola 30 uz Sporazum o EGP-u, o posebnim odredbama o organizaciji suradnje u području statistike

11/Sv. 95
            
            
               HR
            
            
               Službeni list Europske unije
            
            
               140
            
         22001D0111(14)
   
               L 007/29
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 99/2000
   od 27. listopada 2000.
   o izmjeni Protokola 30 uz Sporazum o EGP-u, o posebnim odredbama o organizaciji suradnje u području statistike
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Protokol 30 uz Sporazum izmijenjen je Odlukom Zajedničkog odbora EGP-a br. 4/94 od 8. veljače 1994. (1)
               
            
         
               (2)
            
            
               Statistički program EGP-a treba se temeljiti na statističkom programu Zajednice od 1998. do 2002. (Odluka Vijeća 1999/126/EZ) (2) i treba obuhvaćati one elemente programa koji su potrebni za opisivanje i praćenje svih relevantnih gospodarskih, socijalnih i ekoloških aspekata EGP-a.
            
         
               (3)
            
            
               Statistički program EGP-a treba uzeti u obzir odredbe Uredbe Vijeća (EZ) br. 322/97 o statistici Zajednice (3).
            
         
               (4)
            
            
               Protokol 30 uz Sporazum je stoga potrebno izmijeniti kako bi se omogućilo da ta proširena suradnja započne 1. siječnja 1998.,
            
         ODLUČIO JE:
   Članak 1.
   Protokol 30 uz Sporazum mijenja se kako je utvrđeno u člancima 2. i 3. ove Odluke.
   Članak 2.
   Stavci od 1. do 9. Protokola 30 uz Sporazum zamjenjuju se sljedećim:
   
      
                  „1.
               
               
                  Konferencija predstavnika nacionalnih statističkih organizacija ugovornih stranaka, Europski ured za statistiku (Eurostat) i Ured statističkog savjetnika država EFTA-e (OSA EFTA) vode statističku suradnju i razvijaju programe i postupke za statističku suradnju uz usku koordinaciju s onima iz Zajednice te prate njihovu provedbu. Ova konferencija i Odbor za statistički program organiziraju svoje zadatke za potrebe ovog Protokola na zajedničkim sastancima kao konferencija SPC/EGP-a na temelju posebnog poslovnika koji donosi Konferencija SPC/EGP-a.
               
            
                  2.
               
               
                  Statistički program zajednice od 1998. do 2002., kako je donesen Odlukom Vijeća na koju se upućuje u stavku 7., predstavlja okvir za statističke aktivnosti Europskoga gospodarskog prostora koje treba obaviti između 1. siječnja 1998. i 31. prosinca 2002. Smatra se da su sva glavna područja i statističke teme statističkog programa Zajednice od 1998. do 2002. relevantne za statističku suradnju EGP-a i otvorena su prema punoj suradnji država EFTA-e.
                  Od 1. siječnja 1998., svake se godine izrađuje poseban godišnji statistički program EGP-a kao podskup i usporedo s godišnjim programom rada koji izrađuje Komisija u skladu s Odlukom Vijeća iz stavka 7. Svaki godišnji statistički program EGP-a podnosi se Konferenciji SPC/EGP-a na pregled i odobrenje. U njemu se posebno navode one aktivnosti unutar tema programa koje su relevantne za Europski gospodarski prostor i imaju prvenstvo za suradnju Europskoga gospodarskog prostora tijekom trajanja programa.
               
            
                  3.
               
               
                  Od samog početka suradnje u vezi s programima i aktivnostima iz stavka 2., države EFTA-e u potpunosti sudjeluju bez prava glasa u odborima EZ-a i drugim tijelima koja pomažu Komisiji EZ-a u upravljanju tim programima i aktivnostima ili njihovom razvoju.
               
            
                  4.
               
               
                  Statističke informacije iz država EFTA-e se iz država EFTA-e šalju Eurostatu radi pohrane, obrade i stavljanja na raspolaganje. U tu svrhu, OSA EFTA usko surađuje s državama EFTA-a i Eurostatom radi osiguravanja da su podaci iz država EFTA-e pravilno preneseni i odaslani različitim skupinama korisnika uobičajenim kanalima prenošenja kao dio statistike EGP-a.
                  Postupanje sa statistikom iz država EFTA-e uređuje Uredba Vijeća iz stavka 7.
               
            
                  5.
               
               
                  Od 1. siječnja 1998. države EFTA-e, u skladu s člankom 82. stavkom 1. točkom (a) Sporazuma i njegovim Financijskim uredbama, daju financijski doprinos u iznosu koji predstavlja 75 % od iznosa iskazanog u proračunskoj stavci B5-6 0 0 „Politika statističkih informacija koje se odnose na države koje nisu članice” proračuna Zajednice.
                  Države EFTA-e pokrivaju dodatne troškove Eurostata za pohranu, obradu i stavljanje na raspolaganje podataka iz svojih zemalja u skladu s mjerodavnim Memorandumom o sporazumijevanju između Tajništva EFTA-e i Eurostata o doprinosu EFTA-e u vezi s ovim stavkom.
                  Države EFTA-e daju financijski doprinos za režijske troškove Zajednice koji nisu troškovi za pohranu, stavljanje na raspolaganje ili obradu podataka u skladu s člankom 82. stavkom 1. točkom (b) Sporazuma.
               
            
                  6.
               
               
                  Na zahtjev Zajedničkog odbora EGP-a, i u svakom slučaju godine 2000. i 2003., Konferencija SPC/EGP-a iz stavka 1. pregledava napredak postignut u okviru statističkih aktivnosti Europskoga gospodarskog prostora. Ona posebno ocjenjuje jesu li ciljevi, prioriteti i aktivnosti planirani tijekom razdoblja između 1. siječnja 1998. i 31. prosinca 2002. bili postignuti i podnosi izvješće Zajedničkom odboru EGP-a koji ga odobrava.
               
            
                  7.
               
               
                  Predmet ovog Protokola sljedeći su akti Zajednice:
                  
                              —
                           
                           
                              
                                 397 R 0322: Uredba Vijeća (EZ) br. 322/97 od 17. veljače 1997. o statistici Zajednice (SL L 52, 22.2.1997., str. 1.),
                           
                        
                              —
                           
                           
                              
                                 399 D 0126: Odluka Vijeća 1999/126/EZ od 22. prosinca 1998. o statističkom programu Zajednice od 1998. do 2002. (SL L 42, 16.2.1999., str. 1.).”
                           
                        
            
   Članak 3.
   Dodatak u Protokolu 30 uz Sporazum briše se.
   Članak 4.
   Popis odbora koji su dogovorile ugovorne stranke Sporazuma i koji se nalazi u dogovorenom zapisniku Protokola 30 pregovora za sporazum između Europske ekonomske zajednice, Europske zajednice za ugljen i čelik i njihovih država članica i država EFTA-e o Europskom gospodarskom prostoru, ne dovodi u pitanje sudjelovanje država EFTA-e u nekom drugom odboru ili tijelu EZ-a u skladu sa stavkom 3. Protokola 30, kako je izmijenjen ovom Odlukom.
   Članak 5.
   Ova Odluka stupa na snagu 28. listopada 2000., pod uvjetom da su Zajedničkom odboru EGP-a (4) podnesene sve obavijesti na temelju članka 103. stavka 1. Sporazuma.
   Primjenjuje se od 1. siječnja 1998.
   Članak 6.
   Ova se Odluka objavljuje u odjeljku o EGP-u i Prilogu o EGP-u Službenom listu Europskih zajednica.
   
      Sastavljeno u Bruxellesu 27. listopada 2000.
      
         
            Za Zajednički odbor EGP-a
         
         
            Predsjednik
         
         G. S. GUNNARSSON
      
   
   
      (1)  SL L 85, 30.3.1994., str. 66.
   
      (2)  SL L 42, 16.2.1999., str. 1.
   
      (3)  SL L 52, 22.2.1997., str. 1.
   
      (4)  Ustavni zahtjevi nisu navedeni.